Паул Целан
Най-белият от гълъбите полетя

Превод от немски: Венцеслав Константинов, —

chitanka.info

Най-белият от гълъбите полетя: позволено ми е да те обичам!

В тихия прозорец се люлее тихата врата.

Тихото дърво пристъпи в тихата ми стая.

Ти си толкоз близо, сякаш не си тук.

От ръката ми поемаш едроцъфналото цвете:

то не е бяло, нито пък червено, нито синьо — ала ти го взимаш.

Където никога не е било, там завинаги ще си остане.

Ние никога не сме били, значи ще останем с него.

1952

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.